હાલમાં લઘુ અને મધ્ય્મ સમાચારોની કમર જીએસટીના માધ્યમથી તૂટી છે. જ્યારથી સરકારે ન્યુઝ પ્રિન્ટ પર વધારાનો ૫ ટકા કર લગાવ્યો, ત્યારથી દેશનો લઘુ અને મધ્યમ સમાચાર ઉદ્યોગ બરબાદીને આરે પહોંચ્યો છે. જે સમાચારપત્રોનું સર્ક્યુલેશન ૨૫થી ૩૦ હજારની વચ્ચે છે, તેમના માટે સમાચાર ઉદ્યોગમાં ટકી રહેવું મુશ્કેલીભર્યું બની ગયું છે. જીએસટી લાગુ થતા પહેલાં અખબારના કાગળ કે જેને ન્યુઝ પ્રિન્ટના નામથી ઓળખવામાં આવે છે, તેના પર કોઇ કર લાગતો ન હતો. તે સમયે રાજ્યો અને કેન્દ્ર સરકાર તરફથી મળનારી વાર્ષિક રૂપિયા ૪-૮ લાખની જાહેરાતો સમાચાર પ્રકાશકો માટે આશીર્વાદ સમાન હતું.